Forårsmesserne er i fuld gang overalt i Nordjylland. På landsdelens største i Aalborg Kongres og Kultur Center kunne de besøgende stifte bekendtskab med 200 udstillere med alt fra havepavilloner til forårets uundgåelige påskesnaps. - Vi har fjernet snapsesmagen og tilsat lidt krydderier, siger Kaj Tingleff fra snapselauget Cimbrerne i Nibe. Snapselauget Cimbrerne gjorde deres for, at der ikke blev holdt igen med snapsen på forårsmessen. Varianter som fiskedram, min egen bitter og stjerneskud var et udsnit af de forskellige slags kryddersnaps. - Hvis ikke jeg var kørt i min bil, så ville jeg have smagt på dem alle sammen, siger Per Gundersen fra Kongerslev. - Der er mange, som har villet smage på snapsene og har købt krydderier, så det er jo bare dejligt, siger Kaj Tingleff. Du kan se mere til snapselauget Cimbrerne fra Nibe og smags lystne nordjyder i vores udsendelse 19:30.
Små 23.000 har besøgt Forbruger-og Forårsmessen 2014 i Aalborg Kongres og Kultur Center i weekenden.